«Րաֆֆի Հովհաննիսյանը հոգու բոլոր թելերով կապված էր հայրենի գյուղի մարդկանց, նրա բնաշխարհին: Նա ուներ երգելու հզոր տաղանդ, բեմական զուսպ պահվածք, մարդկային ամենաբարձր արժանիքները: Նրա երգերից հորդում էր հայրենի եզերքի բույրը: Նա իր անզուգական երգերով լույս ու սեր էր բերում մարդկանց, եւ նրա երգերը ոսկե տառերով գրվեցին հայոց երգարվեստի հարուստ անդաստանում: Այսօրվա անվանակոչության միջոցառումը հարգանքի յուրօրինակ տուրք է մեծանուն երգչի հիշատակին, ում հոգեւոր ժառանգությունը հավերժացել է սերունդների հիշողության մեջ»,- նշեց Լճաշենի Ա. Տեր-Գրիգորյանի անվան միջնակարգ դպրոցի տնօրեն Աիդա Մուրադյանը: Րաֆֆի Հովհաննիսյանի երգերի կատարումներով հանդես եկան Արմեն Հովհաննիսյանը եւ Լճաշենի արվեստի դպրոցի սաները: